CELEX: 62008CN0218
Language: et
Date: 2008-05-22 00:00:00
Title: Kohtuasi C-218/08: 22. mail 2008 esitatud hagi — Euroopa Ühenduste Komisjon versus Itaalia Vabariik

2.8.2008   
            
            
               ET
            
            
               Euroopa Liidu Teataja
            
            
               C 197/13
            
         22. mail 2008 esitatud hagi — Euroopa Ühenduste Komisjon versus Itaalia Vabariik
   (Kohtuasi C-218/08)
   (2008/C 197/23)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: B. Schima ja D. Recchia)
   
      Kostja: Itaalia Vabariik
   Hageja nõuded
   
               —
            
            
               Tuvastada, et kuna Itaalia Vabariik ei ole koostanud käitisevälise ohuolukorra lahendamise plaane kõigi käitiste kohta, mille puhul see on nõutav, siis on ta rikkunud nõukogu 9. detsembri 1996. aasta direktiivi 96/82/EÜ ohtlike ainetega seotud suurõnnetuste ohu ohjeldamise kohta (1), muudetud direktiiviga 2003/105/EÜ (2), artikli 11 lõike 1 punktist c tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Seveso II direktiivi eesmärk on vältida teatud ohtlike ainetega seotud suurõnnetusi ja piirata nende inimesi ja keskkonda mõjutavaid tagajärgi. On ilmselge, et käitisevälise ohuolukorra lahendamise plaanide koostamine on üks selle direktiivi põhinõuetest: see võimaldab õnnetuse korral võtta erakorralised meetmed selle tagajärgede piiramiseks.
   Artikkel 11 on viite alusel direktiivi artiklitele 9 ja 2 kohaldatav kõigi käitiste suhtes, kus on ohtlikke aineid niisama palju või rohkem, kui on loetletud I lisa 1. ja 2. osa kolmandas veerus.
   Itaalia ametiasutused on esitatud teabega kinnitanud, et kõigi käitiste kohta, mille puhul on nõutav käitisevälise ohuolukorra lahendamise plaani koostamine, ei ole sellist plaani koostatud.
   
      (1)  EÜT L 10, lk 13; ELT eriväljaanne 05/02, lk 410.
   
      (2)  ELT L 345, lk 97; ELT eriväljaanne 05/04, lk 398.